
[image: ]Teade puudustega vaidlustuste esitamisest
Teatame, et Zacekfoto OÜ (edaspidi Vaidlustaja) esitas 11.09.2026 Riigihangete vaidlustuskomisjonile (edaspidi vaidlustuskomisjon) vaidlustuse Ettevõtluse ja Innovatsiooni Sihtasutuse riigihankes „Rekonstrueeritud korterelamute fotografeerimise teenus“ (viitenumber 312427). 

Vaidlustuskomisjon tagastas RHS[footnoteRef:1] § § 192 lg 2 alusel vaidlustuse puuduste kõrvaldamiseks, sh on Vaidlustajale selgitatud, et Vaidlustajal ei ole subjektiivset õigust (RHS § 185 lg 1) vaidlustada Hankija otsust ühes või mitmes Riigihanke osas, kui Vaidlustajal endal puudub võimalus jõuda hankelepingu sõlmimiseni Hankijaga, ja kohustatud Vaidlustajat igas vaidlustatavas Riigihanke osas eraldi ära näitama vaidlustuse esitamiseks Vaidlustaja subjektiivse õiguse olemasolu. Vaatamata asjaolule, et vaidlustuse eseme ulatus ei ole hetkel selge, ei takista vaidlustus hankelepingu sõlmimist nendes riigihanke osades, kus Vaidlustaja pakkumust ei esitanud. [1:  Riigihangete seadus] 

Edastame Teile vaidlustuse pärast puuduste kõrvaldamist (RHS § 194 lg 3) või teavitame vaidlustuse läbi vaatamata jätmisest.



Lugupidamisega


(allkirjastatud digitaalselt)
Angelika Timusk
Riigihangete vaidlustuskomisjoni liige

